《承天院》
宋代·陈舜俞

建昌门外小禅居，竹槛松窗静有馀。
全近江湖添怅望，乍离城有易清虚。
人思求友听啼鸟，僧爱忘筌看得鱼。
不为山南多胜处，便堪从此驻巾车。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。